Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 428

1. A foglalkozás gyakorlása során elõforduló legfontosabb feladatcsoportok és feladatok A személy- és vagyonõr tevékenység nagyfokú önfegyelmet, határozottságot, széles körû elméleti és gyakorlati felkészültséget, fejlett problémamegoldó képességet és fizikai erõnlétet igényel. A személy- és vagyonõrnek a tevékenység ellátásához szükséges alapvetõ jogi, kriminalisztikai és pszichológiai ismeretekkel kell rendelkeznie, továbbá a személyek és a vagyontárgyak õrzése, védelme és az azok biztonsága ellen irányuló fenyegetés, támadás elhárítására kidolgozott szakmai elveket, szabályokat és módszereket kell ismernie. Feladatcsoportok: — létesítmény, telephely, terület õrzése, védelme, az oda történõ be- és kiléptetés, szállítás és a belsõ rend biztonsági szempontból történõ ellenõrzése; — jármû és más ingóság õrzése és védelme; — szállítmány kísérése, õrzése, valamint pénz- és értékszállítás végzése; — személy testi épségének, személyi szabadságának védelme, azok ellen irányuló támadás elhárítása; — a védett személy, az õrzött létesítmény vagy egyéb vagyontárgy biztonságát fenyegetõ veszélyhelyzet felisme- 2003/39. szám rése, az ilyen jellegû cselekmények megszüntetésére irányuló felszólítás, ellenszegülés esetén az ezzel arányos kényszerítõ testi erõ alkalmazása, bûncselekmény elkövetésén tetten ért személy elfogása és a hatóságnak történõ átadása; — rendezvény biztosítása; — rendkívüli esemény megelõzése, az elhárításban való közremûködés; — a szakmai tevékenység ellátásához szükséges mechanikai, elektronikai és egyéb védelmi eszköz kezelése.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes